 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምስ 28 ስደተኛታት ኣብ ሓንቲ ገዛ እነብር 9 መጋቢት 2018 ምንጪ ስእሊ, BBC መግለጺ ስእሊ, ፍራንክ ኦኮሮ በብወርሑ ብዘረኽባ መሃይኡ 28 ስደተኛታት የመሓድር ካብ ዝሓለፈ ወርሒ ጥሪ ጀሚሩ ልዕሊ 40 ሽሕ ዜጋታት ካሜሮን ዶብ ሰጊሮም ናብ ናይጀርያ ከምዝኣተዉ ሓለፍቲ ህጹጽ ሓገዝ መንግስቲ ናይጀርያ ኣፍሊጦም እቶም ስደተኛታት በብመዓልቱ ናብ ናይጀርያ ዝውሕዙ ዘለዉ ብሰንኪ ኣብ ደቡባዊ ክፋል ካሜሮን ኣጋጢሙ ዘሎ ጎንጺ ከምዝኾነ ይግለጽ ቀንዲ መንቀሊ እቲ ጎንጺ ድማ ካብታ ሃገር ክንጸሉ ዝደልዩ ሓይልታት ምስ ሓይልታት ጸጥታ መንግስቲ እታ ሃገር የካይድዎ ብዘለዉ ደማዊ ኵናትዩ ቢቢሲ ደቡባዊ ክፋል ናይጀርያ ናብ እትርከብ ኣግቦኪም ተንቀሳቒሱ ኣብ ገዝኡ 28 ስደተኛታት ተቐቢሉ ምስ ዝነበር ዘሎ መራሒ ስድራ ወግዒ ገይሩሎ ወዲ 57 ዓመት ፍራንክ ናይ ካልኣይ ብርኪ መምህርን ኣዝዩ ሃይማኖታውን ሰብ እዩ ወርሓዊ መሃይኡን ካብ ሕርሻ ኮኮዋን ካሳቫን ዝረኽቦ እቶትን መዓት ኣጋይሽ የመሓድረሉሎ ገሊኦም ኣጋይሽ ካብ ካሜሮን ዝተመዛበሉ ኣዝማድ ሰበይቱ ክኾኑ እንከለዉ ገሊኦም ድማ ምንም ዝምድና ዘይብሎም ስደተኛታትዮም እቶም ስደተኛታት ናብ ገዝኡ ክወስዶም ዝደለየሉ ምኽንያት ድማ ኩነታቶም ኣዝዩ ሕማቕ ስለዝነበረዩ እንተኾነ ግና ንኹላቶም ዝኸውን መደቀሲ ክፍሊ ክረክብ ኣይከኣለን መብዛሕቲኦም ኣብቲ ገዛ ዝነብሩ ኣጋይሽ ፍራንክ ኣብ ምድሪ ቤት ኣንጺፎም እቶም ህጻዉንቲ ዝኾኑ ድማ ኣብ ሕቑፊ ወለዶም ከምዝድቅሱ ወናኒ እቲ ገዛ ፍራንክ ኦኮሮ ኣዋጊዑና መግለጺ ስእሊ, መብዛሕትኦም እቶም ስደተኛታት ደቂ ኣንስትዮን ህጻናትንየን ኣብ እንዳ ፍራን ሰነፍ ሰብ ክበልዕ የብሉን ዝብል ጭርሖ ስለዘሎ እቶም ሓደሽቲ ተመዛበልቲ ብዝኽእልዎ ኩሉ ንፍራንክ ይሕግዝዎ ሓረስቶት ስለዝኾኑ ክሰርሕዎ ዝኽእሉ ነገራት መዓትዩ ዝብል ፍራንክ ፈጣሪ ብዓብይኡ ይሕግዘናዩ ካብ ምባል ዓዲ ኣይወዓለን እንተኾነ ግና ከም መጠን መራሒ ስድራ እቲ ዝዓበየ ሓላፍነት ኣብ ዝባኑዩ እቶም ስደተኛታት ካብ ስድራን ለዋሃት ሰባትን ሓገዝ እንተድኣዘይረኺቦም ንሕጽረት መግቢ ከምዝቃለዑ ይግለጽ ካብ ከባቢያዊ ኮነ ዓለም ለኻዊ ትካላት ረድኤት ዝረኽብዎ ሓገዝ ኣዝዩ ውሑድ ካብ ምዃኑ ብተወሳኺ እኹል ኣገልግሎት ጥዕና ናይ ምርካብ ዕድሎም ዝመንመነዩ ደቆምውን እንተኾነ ትምህርቲ ናይ ምርካብ ዕድል የብሎምን ካብዚ ሓሊፉ ዝነበሮም ኣማራጺ ግን ኣብ ዓዶም ፋጻ ጥይት ምስማዕ ስለዝነበረ ካብዚ ዘይሓይሽ ነገር የለን ኣብ ልዕሊ ድኽነተን ምራኽ ይሞተን መንእሰይ መራሒ ስድራ ረኔ ንቢቢሲ ኣብ ዝሃቦ ቃል ወተሃደራት መንግስቲ ናብቲ ከባቢኦም መጺኦም ገዛውቶም ምስ ኣዕነውሎምን ሰባት ክቐትሉ ምስጀመሩን ዝፈትዎም ስድርኡ ራሕሪሑ ኣብ ጣሻ ክሕባእ ተገዲዱ በዓልቲ ቤቱ ድሕሪ ክንደይ ሓሳረ መከራ ብሓገዝ ሞተረኛታት ኣቢላ ናብ ናይጀርያ ክትሰግር ኪኢላ ረኔ ግን ህይወቱ ካብቲ ዝነበረ ጸገም ንምድሓን ክብል ኣብ ጣሻ ወሓዚ ማይ እናሰተየን ፍራምረ እናተመገበን ንሓደ ሰሙን ተቐሚጡ መግለጺ ስእሊ, ብሰንኪ እቲ ሓድሕድ ኵናት ንሓደ ሰሙን ኣብ ጣሻ ክቕመጥ ዝተገደደ ረኔ ረኔ ካብቲ ተሓቢኢሉ ዝነበረ ጣሻ ወጺኡ ስድርኡ ናብ ዘዕቑብሉ ንእሸተይ ከተማ ባሹ ንኽበጽሕ ንክልተ መዓልትታት ተጎሳቝሉ ረኔ ኣብዚ ሕዚ እዋን ምስ ስድርኡ ካብ ካሜሮን ኣስታት 27 ኪሎ ሜትሮ ሪሒቃ ኣብ እትርከብ ንእሽተይ ከተማ ናይጀርያ ኣኮም ኣዕቝቡ ከምዝርከብ ይገልጽ ወዲ 32 ዓመት ረኔ ናብቲ ሕዚ ኣዕቝብሉ ዘሎ ከባቢ ንኽኣቱ ኣብ ህይወቱ ኣጋጢምዎ ዘይፈልጥ ሓሳረ መከራ ክጻልፍ ተገዲዱዩ ካብቲ ተሓቢእሉ ዝነበረ ከባቢ ወጺኡ ናብቲ ሕዚ ዘለዎ ቦታ ንኽበጽሕ ብእግሩ 2 መዓልትታት ስለዝተጓዓዘ እግሩ በሽረጥረጥ ኢሉ ኣደዳ ቁስልን ሕማምን ኮይኑሎ ዳርጋ ከም ኩሎም ስደተኛታት ዓዱ ሰላም ክሳብ ዝኸውን ናብ ካሜሮን ተመሊሱ ናይ ምኽያድ ሓሳብ ከምዘይብሉ ይገልጽ መግለጺ ስእሊ, ረኔ ብእግሩ ክጓዓዝ ክብል በሽረጥረጥ ዝበላ ኣእጋሩ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 